[{"text_idx": "#000003", "text": "Os fynnwch chi saib o sbri\u2019r \u2018Steddfod, ewch i grwydro rownd y castell - byddwch chi\u2019n falch iawn o fod wedi gwneud!\nO\u2019r castell cewch fwynhau golygfeydd hyfryd, o\u2019r dref ei hun i\u2019r bryniau cyfagos, a hyn oll wrth ddod i adnabod yr ardal a\u2019i hanes ychydig bach yn well. Tybed oes modd gweld y maes?"}, {"text_idx": "#000005", "text": "Mae\u2019r Cymry wrth eu boddau efo cytiau llefrith a\u0302 pheiriannau sy\u2019n cynnig ysgytlaeth ffres. Wel, fyddwch chi\u2019n falch iawn o glywed fod Dinbych yn brolio ei chwt llefrith ei hun, hefyd.\nEwch i ymweld a\u0302 Llaethdy Llwyn Banc, tafliad carreg o\u2019r maes eleni er mwyn cefnogi cwmni teulu yn eu menter."}, {"text_idx": "#000006", "text": "Efallai, ar o\u0302l treulio cwpwl o ddiwrnodau yng nghanol tyrfa\u2019r maes, byddwch chi\u2019n ysu am damaid o lonyddwch.\nWedi ei leoli cwta 20 munud i ffwrdd o\u2019r dref mewn car, mae\u2019r llyn gwledig yma yn gartref i amryw o anturiaethau. Os byddwch chi awydd dysgu sut i badl fyrddio, yna dyma\u2019r cyfle perffaith!\nOs na fyddwch chi ffansi cael eich traed yn wlyb, yna peidiwch a\u0302 phoeni. Mae llwybr hamddenol o amgylch y llyn cyfan! Am fwy o hwyl, allwch chi logi beiciau, hefyd.\nOs fydd well gennych chi ymlacio yn hytrach nag anturio, yna mae gan Lyn Brenig cynnig arbennig i chi... \u201cDe\u0302t gyda Natur\u201d! Gallwch archebu amser mewn cuddfan er mwyn sbecian ar adar, ac yn arbennig, nythod gweilch."}, {"text_idx": "#000007", "text": "Ar eich siwrnai o amgylch y sir, mae\u2019n debyg bydd angen bwyd arnoch chi i\u2019ch cadw chi fynd! Un caffi sy\u2019n cael ei argymell yn fawr gan drigolion Dinbych ydi Siop Goffi Ji-binc. Mae\u2019n gaffi sydd wedi ymfalchi\u0308o i groesawu\u2019r Eisteddfod i\u2019w bro, felly dyma\u2019r lle perffaith am hoe o\u2019r hwyl, ac i wlychu pig.\nCofiwch, os fyddwch chi wedi dilyn cyngor Lysh ac wedi ymweld a\u0302 rhai o\u2019r llefydd yma, tagiwch ni! A chofiwch rannu gyda\u2019ch ffrindiau!"}]